Hier sit ek met 'n duifie teen my tietie, probeer net om die dingetjie 'n bietjie hitte te gee. Sou nie omgegee het as hy/sy sommer kon drink ook nie. Nou sukkel ek om Oatspap gaar, nat en sag te kry, want dit is al wat ek in die huis het wat ek dink 'n moederlose duif dalk aan die lewe sal hou.
Dingetjie is nog baie klein, het net 'n paar skaamhaartjies wat orals ewe penorent en parmantig regop staan. Kom ons seg maar dit is 'n sy, want sye het tog die manier om te oorlewe. Sy se kop is klein, met sulke swart "vlooie" langs haar kop wat ore moet wees, maar daardie snawel is amper 10 meter lank, nes Pinnokio s'n soos toe hy so vreeslik gelieg het. Ek weet nou nie hoe sag was Pinnokio se snawel nie, (skuus, ek sal more die foute kom regmaak) maar hierdie duiwekind se bek is darem baie sag.
Al wat ek weet, teen hierdie tyd van die nag, want ek moet mos orent sit om die kleinding te voer, is dat sy baie gemaklik hier teen my borskas sit, dalk is dit slapenstyd!
Ek hou vir jou alle vingers vas PMpie. Dis 'n vreeslike gevoel as hulle dit nie maak nie. Ons kry ook die vogels wat te vroeg wil vlieg. Ongelukkig die Duiwe boer voor so as hulle uitval is dit Bera se speel ding wat nie lank leef nie.
Ouboet het 3 baba vogeltjies tuis gebring met een groot (stief)pappa. Hulle het dit gamaak. Ek weet nie wat hy hulle gavoer het nie. Ek dink dis Vinkies.
Dankie vir die skakels Fransi, sal maar apteek toe ry en kyk vir 'n rubberbuisie. Ek wil nou nie die arme dingetjie versuip nie. Ons het al menige kleintjies met Proneutro groot gekry. Babavogeltjies is makliker, want hulle maak mos daai bekkies so wyd oop, maar 'n duif, ghmf!
(Spog die ma. ) Teen vanaand behoort sy self daai lang snawel oop te rek as die spuit nader kom. Aangesien ek vas glo dat sy dit nou sal maak, het sy 'n naampie gekry. Haar naam is Tjiekie! Sy is nie 'n bietjie tjiekie nie.
Ons het vir Chiekie die 10de opgetel na 'n sterk windstorm die vorige nag. Het regtig nie gedink die dingetjie sou dit maak nie. Met sulke wit skaamhaartjies, 'n snawel wat buitensporig lank lyk, bot-toe-ogies en 'n leeg kroppie het ek maar probeer. As sy dit nie sou maak nie kan ek myself darem troos dat ek wel probeer het.
Ek weet net nie hoe ek haar gaan leer saadjies eet nie! Sal haar maar hier buite op die trappie sit sodat sy kan sien hoe die ander duifies eet.
Ek het al skoon vergeet van die saad kou Louis! Dit wys jou nou net, daar steek waarheid in "wat ek al vergeet het moet julle nog leer". 'n Ou gesegde wat my moedertjie altyd gebruik het.
PM... deel ek nou my naam met 'n duifie? Of is dit 'n ander tjiekie, of het jy net aan my gedink en oor dat ek altyd oulik en pragtig is het jy gedink die naam is gepas?
Ja jou klein aspatat. Sy is vol lewe as daardie kroppie leeg is. Nou sit sy heerlik en slaap, in 'n bondeltjie ingekruip onder 'n warm serpie.
Ek hoop maar sy word mak en bly mak. Ek sal nie daarvan hou om haar "gevange" te hou nie. As ons Kaap toe kom sal sy moet saam! Hier is nie iemand anders om haar te versorg nie.
hehe ons het 'n klein mossie hier opgetel en ook so met die hand groot gemaak, sy is nou heeltemal aan mense ge "imprint" soos as ons lag en praat dan gesels sy saam en as ons met haar gaan stap vlieg sy saam maar kom altyd terug na ons toe, sy vlieg soms na ander mense toe en sit by hulle. maar sy is glad nie bang vir mense nie, net vir ander voëls en diere!
Wonderlik! Chiekie sal nie bang wees vir ander gevlerktetjies nie. Hier reg voor my lesenaar is 'n kosbakkie en elke dag is hier talle vretertjies. As sy eers vol vere is sal ek haar hier voor my in haar mandjie sit, waar ek 'n ogie oor haar kan hou, sodat sy hulle gewoond kan raak.
Louis, ek voer haar nou met my mond. Sommer die pap ook, dit gaan baie makliker en tjop-tjop is die kroppie vol.
Wonderlik hoe die forum en sy mense 'n mens kan terugneem na "daardie dae" toe alles nog goed gegaan het.